魏晋 : 葛洪
洞阴泠泠,风佩清清。仙居永劫,花木长荣。
魏晋 : 葛洪
晨登太霞宫,挹此八王兰。夕入玄元阙,采蕊掇琅玕。
濯足匏瓜河,织女立津盘。吐纳挹景云,味之当一餐。
紫微何济济,璚轮复朱丹。朝发汗漫府,暮宿勾陈垣。
去去道不同,且各体所安。二仪设犹存,奚疑亿万椿。
莫与世人说,行尸言此难。
魏晋 : 葛洪
昔涉玄真道,腾步登太霞。负笈造天关,借问太上家。
忽过紫微垣,真人列如麻。渌景清飙起,云盖映朱葩。
兰宫敞琳阙,碧空起璚沙。丹台结空构,炜炜生光华。
飞凤踶甍峙,烛龙倚委蛇。玉胎来绛芝,九色纷相挐。
挹景练仙骸,万劫方童牙。谁言寿有终,扶桑不为查。
魏晋 : 葛洪
玄圃遏北台,五城焕嵯峨。启彼无涯津,泛此织女河。
仰止升绛庭,下游月窟阿。顾盻八落外,指招九云遐。
忽已不觉劳,岂悟少与多。抚璈命众女,咏歌发中和。
妙畅自然乐,为此玄云歌。韶尽至韵存,真音辞无邪。
魏晋 : 葛洪
大象虽寥廓,我把天地户。披云沉灵舆,倏忽适下土。
空洞成玄音,至精不容冶。太真嘘中唱,始知风尘苦。
颐神三田中,纳精六阙下。遂乘万龙楯,驰骋眄九野。
魏晋 : 葛洪
兰若凭高处,风虚阁自凉。
川林输望迥,日月对闲长。
洒落幽人暇,奔驰俗累忙。
何时足生理,卜筑并山阳。
魏晋 : 葛洪
昔日经游处,如今意已荒。
知君曾命驾,为恨失褰裳。
境好因人胜,诗看著脚忙。
会须重定约,暇日共相徉。
魏晋 : 葛洪
雨歇留蒸湿,明来得翳凉。
双嬉鱼欲动,万个竹添长。
景到烦诗答,叹多厄日忙。
兹游端胜绝,不是学高阳。
魏晋 : 葛洪
岁晏风裂肉,今乃顿和柔。
玄冥在休许,而使威令收。
阴冰澌已泮,礎柱汗交流。
敝扇出故箧,老体捐轻裘。
细人幸煦燠,君子深噍啁。
天地有正气,来往无停辀。
春蚕而冬敖,夏假而秋揫。
此修或云舛,厥证良不瘳。
念昔有名相,死人遗道周。
睠焉不敢忽,顾逮一喘牛。
彼诚知所职,岂伊调燮羞。
嗟予寡所恃,隔绝明与幽。
罪戾不自省,胡为忧人臧。
魏晋 : 葛洪
元帝